***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat az egyes közterületek elnevezésének megváltoztatásáról szóló 447/2015. (VI.18.) határozat módosítására és kiegészítésére**

**Előadók:** a polgármester

**Előkészítő:** dr. Petánszki Lajos, osztályvezető

Bokor Zsuzsanna kulturális ügyintéző

**Meghívott:** -

**Véleményező bizottságok:**

városüzemeltetési, környezetvédelmi és turisztikai bizottság 2015.12.15.

**A napirendi pont rövid tartalma:** A 447/2015. (VI.18.) határozat módosítását kezdeményezte a Főépítészi, Építésügyi és Környezetvédelmi Osztály. A Majakovszij utca a földhivatali nyilvántartás alapján Béke utca, továbbá módosítani kell a Gorkij tér és Gorkij köz elnevezését is.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 4828-32/2015

Előkészítő aláírása: Bokor Zsuzsanna sk.

Igazgató / Osztályvezető aláírása: dr. Petánszki Lajos sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2015.12.09.

Ellenőrzés dátuma: 2015.12.09.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**JAVASLAT**

 **az egyes közterületek elnevezésének megváltoztatásáról szóló 447/2015. (VI.18.) határozat módosítására és kiegészítésére**

**Tisztelt Közgyűlés!**

A 2012. évi CLXVII. törvény szól egyes törvényeknek a XX. századi önkényuralmi rendszerekhez köthető elnevezések tilalmával összefüggő módosításáról, amely egyebek között a Magyarország helyi önkormányzatairól szóló törvényt is módosította. A 13. §-a szerint:

”*(2) .... közterület, illetve közintézmény nem viselheti*

*a) olyan személy nevét, aki a XX. századi önkényuralmi politikai rendszerek megalapozásában, kiépítésében vagy fenntartásában részt vett, vagy*

*b) olyan kifejezést vagy olyan szervezet nevét, amely a XX. századi önkényuralmi politikai rendszerre közvetlenül utal.*

*(3) Ha a helyi önkormányzat döntése során kétség merül fel a tekintetben, hogy a közterület neve megfelel-e a (2) bekezdésnek, arról beszerzi a Magyar Tudományos Akadémia állásfoglalását.”*

A 447/2015. (VI.18.) határozatával Dunaújváros Megyei Jogú Város Közgyűlése 10 közterület elnevezésének módosításáról döntött. (1. számú melléklet) A Főépítészi, Építésügyi és Környezetvédelmi Osztály jelezte, hogy a Gorkij közt és Gorkij teret is át kell nevezni, továbbá, hogy a határozatból törölni kell a Majakovszkij utcát, mert az Béke utca. (2. számú melléklet)

Dunaújváros Megyei Jogú Város Önkormányzata Közgyűlésének a közterületek elnevezéséről, a házszámozásról és Dunaújváros egyes városrészeinek elnevezéséről szóló 21/2013. (V.24.) önkormányzati rendelete 10. §-a értelmében felállított utcanév munkacsoport e tárgyban november 9-én tartotta ülését, és a Gorkij téren lévő óvoda elnevezését, a Csillagvirágot javasolja a tér, illetve a köz új nevének is. (Lásd 3.számú melléklet)

Megkérdeztük a körzet egyéni képviselőjét Lőrinczi Konrádot (válasza a 4. számú melléklet), a Dunaújvárosi Óvodát (válasz az 5. számú melléklet), valamint megjelent a város honlapján és a helyi újságokban is a közlemény. Egyedül Lőrinczi Konrád képviselő úr reagált a felhívásra.

A vélemények ismeretében a hivatkozott önkormányzati rendelet értelmében újra összehívtuk az az utcanév munkacsoportot, de a decemberi ülés határozatképtelenség miatt elmaradt. December 9-ére hívtuk össze újra a munkacsoportot, az ülésen most is csak 2 fő volt jelen, de megtartottuk az ülést. A munkacsoport üléséről készült jegyzőkönyv az előterjesztés 6. számú melléklete. A munkacsoport véleménye szerint a Széchenyi István tér, udvar stb. és a Széchenyi István köz elnevezés nem javasolt, mert már van a városban Széchenyiről elnevezett utca és park is. A környék meghatározó intézménye a Csillagvirág Óvoda, ezért a munkacsoport jelen lévő tagjai a munkacsoport eredeti javaslatát támogatják, azaz a Csillagvirág tér és Csillagvirág köz elnevezést.

Az előterjesztést a városüzemeltetési, környezetvédelmi és turisztikai bizottság a közgyűlési előterjesztések postázása után tárgyalta, így a bizottság véleményének ismertetésére a közgyűlés ülésén, szóban kerülhet sor.

A fentiek alapján az alábbi határozati javaslatot terjesztem elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

.../2015. (XII.17.) határozata

 **az egyes közterületek elnevezésének megváltoztatásáról szóló 447/2015. (VI.18.) határozat módosításáról és kiegészítéséről**

1. Dunaújváros Megyei Jogú Város Közgyűlése az egyes közterületek elnevezésének megváltoztatásáról szóló 447/2015. (VI.18.) határozata 1. pontjából hatályon kívül helyezi az alábbi rendelkezést:

 „a Majakovszkij utat Gyárkapu útra”.

1. Dunaújváros Megyei Jogú Város Közgyűlése az egyes közterületek elnevezésének megváltoztatásáról szóló 447/2015. (VI.18.) határozata 1. pontját kiegészíti az alábbi rendelkezéssel:

„ - a Gorkij teret Csillagvirág térre,

 - a Gorkij közt Csillagvirág közre,”.

 3. Dunaújváros Megyei Jogú Város Közgyűlése utasítja a jegyzőt, hogy a közterületek elnevezésével kapcsolatos és szükséges intézkedéseket tegye meg.

**Felelős:** - a határozat végrehajtásáért:

 a jegyző

 - a határozat végrehajtásában való közreműködésért:

 a főépítészi, építésügyi, és környezetvédelmi osztály vezetője

 a városüzemeltetési és városfejlesztési osztály vezetője

 **Határidő:** 2016. február 29.

Dunaújváros, 2015. december 17.

 **Cserna Gábor sk.**

 **polgármester**